Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi II. törvény módosításának kezdeményezését akképpen, hogy a törvény határozza meg pontosan azt, hogy az
Paragraph Index: 23

1993. évi II. törvény módosításának kezdeményezését akképpen, hogy a törvény határozza meg pontosan azt, hogy az FM-hivataloknak milyen időpontig kell elvégezni a földkiadásokat első fokon azokban az ügyekben, melyeket a földkiadó bizottságok — 1996. december 31. napjáig, működésük megszűnéséig — első fokon jogerős határozattal nem zártak le, s azok emiatt kerültek áttételre az FM-hivatalokhoz. Az ajánlást a földművelésügyi miniszter elfogadta, s közölte, hogy a törvény módosítására vonatkozó javaslat kidolgozása folyamatban van. A megyei FM-hivatalok a földkiadó bizottságok által első fokú határozattal jogerősen le nem zárt ügyeket első fokon — a peres ügyeket ide nem értve — várhatóan 1998. július 1. napjáig tudják befejezni. 3.3.3. A piac megteremtéséből, a piacon monopolhelyzetbe került szolgáltatók működésével kapcsolatos panaszok A piaci társadalom megteremtése, a piac szabadságának biztosítása elég gyakran szabadosságot eredményezett. A centralizált gazdasági rendszerben, a csak korlátozottan megtűrt piac körülményei között szocializálódott állampolgárok hozzánk eljuttatott panaszaiban leginkább a piac működésével szembeni védettséget kérték, és a monopolhelyzetbe jutott szolgáltatókkal szembeni kiszolgáltatottságukat fogalmazták meg. A viszonylag rövid idő alatt lezajlott, a termelői szféra széles körét érintő privatizáció során előfordult, hogy olyan vagyon is magántulajdonba került, amely ugyan jogilag a privatizálandó vagyonhoz tartozott, de a további gazdasági működéshez nem szükséges. Az említett vagyoni kör magántulajdonba kerülése — lakótelep, szociális intézmény, sporttelep — korábban megszerzett állampolgári jogokat sértett vagy veszélyeztetett. Az országgyűlési biztos felkérte a privatizációs minisztert, hogy kezdeményezze a privatizációval kapcsolatos jogszabályok olyan módosítását, amely lehetővé teszi a privatizálandó vagyonhoz tartozó, de a további tevékenységhez nem szükséges egyéb vagyon — főleg korábbi szolgálati lakások — külön kezelését. A privatizációs miniszter a jogszabály módosítását azért sem tartotta célravezetőnek, 1999/18/II. szám mert az ideiglenes állami tulajdonok döntő többsége már magántulajdonba került. A biztos ajánlására a kormány is megtárgyalta az ajánlásban foglaltakat és úgy foglalt állást, hogy a hatályos privatizációs törvény következetes alkalmazása alapján is lehetőség van a felvetett jogos szempont figyelembevételére (OBH 8519/1996). A lakás ma Magyarországon valamennyi állampolgár életének legjelentősebb tényezője, ezért a társadalmi helyzettől függetlenül szinte minden réteget érint. A lakások jelentős többsége a rendszerváltás óta folyamatosan magántulajdonba került és a piac részévé vált. Az eredetileg önkormányzati tulajdonba lévő lakóingatlanok értékesítése és bérbeadása során azonban számos olyan anomália fordult elő, amely alkotmányos visszásságot okozott a bérlőknek, illetve az új tulajdonosoknak. A lakáspiac újjáalakulása új alkotmányos emberi jogi problémákat vetett fel. Előfordult, hogy a vételi jog érvényesítése során a kárpótlási jegy felhasználását korlátozta az illetékes önkormányzat (OBH 214/1996). Más esetben az önkormányzat 5 éves elidegenítési tilalmat írt elő azokra a lakásokra, amelyeket a bérlők kedvezménnyel vásároltak meg, és elidegenítés esetén kötelezte őket arra, hogy a kedvezmény teljes összegét fizessék vissza. Ezekben az esetekben a szociális biztonsághoz való jog sérelmét állapítottuk meg (OBH 9167/1997). Az egyik önkormányzat által a lakásvásárlási szerződések módosítására 5000 Ft ún. „szerződésmódosítási díjat” előíró gyakorlatát még az előző beszámolási időszakban kifogásolta az állampolgári jogok biztosának helyettese. Az ajánlás 1997-ben érte el célját, az érintett önkormányzat 1432 állampolgár részére fizette vissza a jogellenesen beszedett pénzösszeget, annak kamataival együtt (OBH 3062/1995). Az önkormányzatok rendeleteiben viszonylag gyakran szerepel az óvadék intézménye. A Belügyminisztériumtól valamennyi önkormányzat rendeletalkotási gyakorlatának felülvizsgálatát kértük, mert véleményünk szerint az óvadékot az önkormányzatok úgy emelték be rendeleteikbe a Ptk.-ból, hogy az az esetek jelentős részében ellentétes volt a lakástörvénnyel (OBH 7590/1996). A piaci működés biztonságának egyik alapfeltétele az ingatlan-nyilvántartás közhitelességének biztosítása. A késedelmes ügyintézés, amelyre a legtöbben panaszkodtak, sérti a tulajdonos rendelkezési jogát, hiszen a rendezetlen tulajdoni állapotban lévő ingatlant sem biztonságosan elidegeníteni, sem megterhelni nem lehet (OBH 1145/1996). A Fővárosi Kerületek Földhivatalában 1997-ben alapvető veszélybe került a piaci működést biztosító hiteles nyilvántartás. Olyan mértékű ügyhátralék halmozódott fel, és a gépi ingatlan-nyilvántartásra való átállás időszakában a hivatali adatszolgáltatásban olyan fennakadások voltak tapasztalhatók, hogy átfogó vizsgálatot kellett elrendelnünk. A vizsgálat részben az objektív körülmények megváltozása miatt a Hivatal ellehetetlenülésre mutatott rá. Felfedett jogalkalmazási, műszaki és szervezési hiányosságokat is. Az állampolgári jogok biztosa a hiányosságok, hibák orvoslására több ajánlást fogalmazott meg a földművelésügyi miniszternek, amelyeket ez utóbbi néhány fenntartással elvileg el is fogadott. A végrehajtás módjáról és ezek határidejéről azonban tájékoztatást még nem küldött. A miniszternek tett ajánlásokkal egyidejűleg kezdeményezte az Állami Számvevőszék vizsgálatát annak megállapítására, hogy a főváros ingatlan-nyilvántartásának modernizációjához felhasznált pénzeszközök arányban állnak-e az eddig elért eredményekkel. A vizsgálatra 1998 első félévében kerül sor (OBH 4209/1997). A gazdasági és a szakmai kamaráknak hagyományosan nagy szerepük van a piacgazdasági modell működésében. Ez a szerep a korszerű gazdaság fejlődésének és szerveződésének elősegítésében, a gazdasági tevékenységet folytatók általános, együttes érdekeinek érvényre juttatásában, az üzleti forgalom biztonságának megteremtésében és megőrzésében, egyes közigazgatási feladatok ellátásában különösen jelentős. Az állam gazdasági szerepvállalásának csökkentéséhez szükség van arra, hogy olyan

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes